CELEX: 62017TN0809
Language: hr
Date: 2017-12-07 00:00:00
Title: Predmet T-809/17: Tužba podnesena 7. prosinca 2017. – Intercontact Budapest protiv CdT-a

26.2.2018   
            
            
               HR
            
            
               Službeni list Europske unije
            
            
               C 72/37
            
         Tužba podnesena 7. prosinca 2017. – Intercontact Budapest protiv CdT-a
   (Predmet T-809/17)
   (2018/C 072/48)
   Jezik postupka: mađarski
   
      Stranke
   
   
      Tužitelj: Intercontact Budapest Fordító és Pénzügyi Tanácsadó Kft. (Budimpešta, Mađarska) (zastupnik: É. Subasicz, odvjetnica)
   
      Tuženik: Prevoditeljski centar za tijela Europske unije (CdT)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               Kao glavno, utvrdi odgovaraju li bodovi dodijeljeni pojedinom ponuditelju stvarnoj situaciji na temelju usporedbe podnesenih ponuda i poštuju li načela jednakog postupanja, nediskriminacije, proporcionalnosti i transparentnosti;
            
         
               —
            
            
               podredno, poništi tuženikovu odluku od 10. srpnja 2017. o rezultatu postupaka javne nabave FL/GEN 16-01 i FL/GEN 16-02;
            
         
               —
            
            
               još podrednije, poništi postupak javne nabave;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Tužitelj svoj prvi tužbeni razlog temelji na povredi načelâ jednakog postupanja, nediskriminacije, proporcionalnosti i transparentnosti, s obzirom na to da je tuženik različito ocijenio ponuditelje u postupcima javne nabave jer je u svakom postupku različito vrednovao istovjetne djelatnosti (1).
            
         
               2.
            
            
               Tužitelj svoj drugi tužbeni razlog temelji na tome da je tuženik zloporabio ovlasti jer mu nije priopćio informacije koje su potrebne u postupcima javne nabave (2).
            
         
               3.
            
            
               Tužitelj svoj treći tužbeni razlog temelji na povredi transparentnosti postupaka javne nabave jer je tuženik rezultat postupka objavio samo u Službenom listu, nepravodobno i izostavljajući cjelokupni sadržaj propisan Direktivom Unije (3).
            
         
               4.
            
            
               Tužitelj svoj četvrti tužbeni razlog temelji na tome da je tuženik povrijedio Direktivu o javnoj nabavi jer nije priopćio rokove za postupke pravne zaštite, čime je ograničio mogućnost njezina ostvarivanja (4).
            
         
      (1)  Uvodne izjave 1. i 90. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65.)
   
      (2)  Članak 113. Uredbe (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL 2012., L 298, str. 1.) (SL, posebno izdanje na hrvatskom jeziku, poglavlje 1., svezak 7., str. 248.)
   
      (3)  Članak 50. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65.)
   
      (4)  Prilog V. Dio D točka 16. Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL 2014., L 94, str. 65.)